بو گون یوفا شامپیون‌لار لیگینده 1/8 فینال مرحله‌سی‌نین داها ایکی اویونو کئچیریله‌جک.
هر ایکی قارشیلاشما تورکیه واختی ایله ساعات 23:00-دا ایستارت گؤتوره‌جک.
گئجه‌نین ان پرینسیپیال ماتچی اینگیلتره‌ده "لیورپول"لا ایسپانیا "رئال مادرید"ی آراسیندا باش توتا‌جاق. گؤروشو رومانیالی داور ایشتوان کوواچ ایداره ائده‌جک.
تیم لر ایندیه‌دک آوروپانین ان نفوذلو کلوب تورنیرینده 9 دفعه اوز-اوزه گلیب‌لر. بون‌لارین 5-ده "کرال کلوبو"، 3-ده "قیرمیزی‌لی‌لار" غالیب گلیب‌لر. بیر قارشیلاشما ایسه هئچ-هئچه ایله یئکونلاشیب.
گئجه‌نین دیگر ماتچیندا ایسه شامپیونلار لیگی‌نین ادعا‌لی تیم لریندن ایتالیا "ناپولی"سی آلمانیادا "آینتراخت"ین قوناغی اولا‌جاق. اویوندا عدالتی پورتوقالیا‌لی داور آرتور دیاش قورویا‌جاق.
ایکی تیمین شامپیون‌لار لیگینده یولو جمعی بیر دفعه کسیشیب. 1994/1995 مؤوسومونه تصادف ائدن هر ایکی قارشیلاشمادا بوندس لیگا تمثیلچی‌سی 1:0 حساب‌لی غلبه‌یه سئوینیب.
یوفا شامپیونلار لیگی
1/8 فینال مرحله‌سی، ایلک اویون‌لار
21 فوریه
23:00 "لیورپول" (اینگیلتره) - "رئال مادرید" (ایسپانیا)
داور: ایستوان کواچ (رومانیا)
لیورپول، "آنفیلد" ایستادیومو
23:00 "آینتراخت" (آلمانیا) - "ناپولی" (ایتالیا)
داور: آرتور دیاس (پورتوقالیا)
فرانکفورت، "فرانکفورت" ایستادیومو.
قئید ائدک کی، 1/8 فینالین اوولکی اویون‌لاریندا "میلان" ایتالیادا اینگیلتره "تاتنهام"ینه، آلمانیا "بایرن مونیخ"ی فرانسا پاری سن ژرمن"نه، دورتموند "بوروسیا"سی آلمانیادا اینگیلتره‌نین "چلسی" کلوبونا 1:0، پورتوقالیا "بنفیکا"سی ایسه بلژیک-ده "بروژ"ا 2:0 حسابی ایله غالیب گلیب.
